ai4bharat/Pralekha huggingface dataset:
रेल मंत्रालय
केन्द्रीय रेल, वाणिज्य और उद्योग मंत्री श्री पीयूष गोयल ने फूलबागान मेट्रो स्टेशन का उद्घाटन किया
पूर्व-पश्चिम मेट्रो सेवा का फूलबागान तक विस्तार
केन्द्रीय रेल, वाणिज्य और उद्योग मंत्री श्री पीयूष गोयल ने आज यानी 04 अक्टूबर, 2020 को पूर्व-पश्चिम मेट्रो के फूलबागान मेट्रो स्टेशन का उद्घाटन किया। श्री गोयल ने वीडियो लिंक के जरिए फूल बागान के नए स्टेशन से पहली ट्रेन को रवाना किया। अपने संबोधन में कोविड-19 महामारी के बीच फूलबागान स्टेशन का कार्य पूरा करने के लिए की गई अतिरिक्त पहल के लिए सभी को बधाई देते हुए श्री गोयल ने कहा कि सॉल्ट लेक स्टेडियम से लेकर फूलबागान  तक मेट्रो के विस्तार से रोज आने-जाने वाले लोगों को इसके सियालदह स्टेशन के नदजीक होने के कारण काफी मदद मिलेगी। इसे दुर्गा पूजा का उपहार बताते हुए उन्होंने कहा कि कोलकाता में मेट्रो सबसे सुरक्षित, सबसे स्वच्छ और परिवहन की सबसे तेज व्यवस्था है।
उन्होंने आश्वासन दिया कि यदि भूमि उपलब्ध करा दी जाए और अतिक्रमण को समाप्त कर दिया जाए तो किसी भी रेल परियोजना के कार्यान्वयन में धनराशि बाधा नहीं बनेगी।
पर्यावरण, वन और जलवायु परिवर्तन राज्य मंत्री श्री बाबुल सुप्रियो ने रेलवे और वाणिज्य तथा उद्योग मंत्री को इस आधुनिक और खूबसूरत फूलबागान मेट्रो स्टेशन को इतनी जल्दी तैयार करने के लिए की गई पहल के लिए बधाई दी। उऩ्होंने आशा व्यक्त की कि आने वाले दिनों में पूर्व-पश्चिम मेट्रो के इस विस्तार के कारण लोग सियालदह स्टेशन आसानी से आ-जा सकेंगे।
इस कार्यक्रम में महिला और बाल विकास राज्य मंत्री सुश्री देबाश्री चौधरी भी उपस्थित थीं। उन्होंने फूलबागान स्टेशन के चालू होने पर प्रसन्नता व्यक्त की।
मेट्रो रेलवे के महाप्रबंधक श्री मनोज जोशी ने अपने उद्घाटन भाषण में बताया कि किस प्रकार की इस स्टेशन के खुलने से मेट्रो यात्रियों को सॉल्ट लेक सेक्टर-5 में आईटी केन्द्र, अंतर्राष्ट्रीय बस टर्मिनल और करुणामयी में मेला ग्राउंड, सेंट्रल पार्क में महत्वपूर्ण सरकारी कार्यालयों तथा प्रसिद्ध विवेकानंद युवा भारती क्रीरंगन  पहुंचने में सुविधा होगी।
इस परियोजना की कुल लंबाई 16.5 किलोमीटर है और इस पर कुल अनुमानित लागत 8574.98 करोड़ रुपये आई है। यह हुगली नदी के पश्चिमी तट पर हावड़ा को पूर्वी तट पर सॉल्ट लेक सिटी से जोड़ेगी।
सॉल्ट लेक स्टेडियम से सॉल्ट लेक सेक्टर-5 तक पूर्व-पश्चिम मेट्रो के पहले चरण का उद्घाटन माननीय रेल, वाणिज्य और उद्योग मंत्री श्री पीयूष गोयल ने 13 फरवरी, 2020 को किया था।
फूलबागान स्टेशन से व्यवसायी सेवाएं 05 अक्टूबर 2020  से शुरू होंगी। सॉल्ट लेक सेक्टर-5 से फूलबागान के लिए 30 मिनट के अंतराल पर सुबह 8 बजे से रात 07.50 मिनट तक रोजाना 48 सेवाएं चलेंगी। अंतिम सेवा सॉल्ट लेक सेक्टर-5 और फूलबागान स्टेशन से रात 07.30 बजे शुरू होगी। रविवार को कोई सेवा नहीं होगी।
प्रधानमंत्री कार्यालय
प्रधानमंत्री ने हर घर तिरंगा अभियान के प्रति लोगों के उत्साह की झलकियाँ साझा कीं
प्रधानमंत्री श्री नरेन्द्र मोदी ने देश भर से हर घर तिरंगा अभियान से जुड़े जश्न की विभिन्न झलकियां साझा की हैं।
प्रधानमंत्री ने ट्वीट किया:
एमजी / एएम / जेके /वाईबी
(
अंतरिक्ष विभाग
पीएसएलवी-सी41 ने नेविगेशन उपग्रह आईआरएनएसएस-1I का सफल परीक्षण किया
अपनी तैंतालिसवीं उड़ान में, इसरो के ध्रुवीय उपग्रह परीक्षण वाहन पीएसएलवी-सी41 ने श्रीहरिकोटा स्थित सतीश धवन अंतरिक्ष केंद्र से आज 1,425 किलोग्राम आईआरएनएसएस -1I नेविगेशन उपग्रह का सफल परीक्षण किया।
पीएसएलवी-सी 41 योजनानुसार आईएसटी 4 बजकर 4 मिनट  पर पहले लांच पैड से भेजा गया। अपने परीक्षण के 19 मिनट बाद उपग्रह ने एक उप-भौगोलिक स्थानान्तरण कक्षा में 281.5 किलोमीटर पेरिगी  और 20,730 किलोमीटर एपोगी  पर 19.2 डिग्री के कोण पर यह आईआरएनएसएस-1I पीएसएलवी से अलग होकर स्थापित हो गया।
अलग होने के बाद, आईआरएनएसएस -1I के सौर पैनल स्वचालित रूप से स्थापित हो गए। हसन, कर्नाटक स्थित इसरो के मुख्य नियंत्रक सुविधा केन्द्र  ने उपग्रह का पूर्ण नियंत्रण संभाला लिया। आने वाले समय में, एमसीएफ उपग्रह के कार्यों को नियंत्रित करेगा जिसके अंतर्गत इस उपग्रह को देशान्तर रेखा से 55 डिग्री पूर्व भौगोलिक कक्षा में भूमध्य रेखा से 29 डिग्री पर स्थापित करेगा।
आईआरएनएसएस -1I भारतीय नेविगेशन प्रणाली  का नवीनतम सदस्य है।
एनएवी-आईसी, जिसे भारतीय क्षेत्रीय नेविगेशन उपग्रह प्रणाली  के नाम से जाना जाता है, एक स्वतंत्र क्षेत्रीय नेविगेशन उपग्रह प्रणाली है जिसका निर्माण भारतीय क्षेत्र में स्थिति की जानकारी प्रदान करने और भारतीय भूमि के करीब 1500 किलोमीटर क्षेत्र में नजर रखने में मदद करने के लिए किया गया है।
एनएवी-आईसी के रूप में आईआरएनएसएस उपग्रह को कई ज़िम्मेदारियों जैसे जमीनी सुविधाएं और नेविगेशन मापदंडों, उपग्रह नियंत्रण, नेटवर्क समय आदि की निगरानी, उत्पादन और संचरण के लिए देश भर में कई स्थानों पर स्थापित किया गया है।
अब तक, पीएसएलवी ने 52 भारतीय उपग्रहों और विदेश से 237 अन्य उपग्रहों का सफलतापूर्वक परीक्षण किया है।
राष्ट्रपति सचिवालय
राष्ट्रपति की एससीबी मेडिकल कॉलेज और अस्पताल, कटक के वार्षिक समारोह में गरिमामयी उपस्थिति रही
राष्ट्रपति श्रीमती द्रौपदी मुर्मु आज कटक के एससीबी मेडिकल कॉलेज और अस्पताल के वार्षिक समारोह में शामिल हुईं और समारोह को संबोधित किया। इस अवसर पर राष्ट्रपति ने कहा कि चिकित्सा व्यवसाय जनसेवा करने का संकल्प है। कोई भी व्यक्ति तब तक एक अच्छा डॉक्टर नहीं बन सकता जब तक उसमें सेवा के प्रति ईमानदारी और समाज के प्रति प्रतिबद्धता न हो।
राष्ट्रपति ने कहा कि स्वास्थ्य सेवा किसी भी समाज के लिए बहुत महत्वपूर्ण है। उन्होंने यह भी कहा कि चिकित्सा विज्ञान में प्रगति के साथ, हम लोगों का बहुमूल्य जीवन बचाने में सक्षम हुए हैं। उन्होंने छात्रों से अनुसंधान पर ध्यान केंद्रित करने का आग्रह किया। उन्होंने कहा कि रोगियों के लिए नई दवाइयां लिखने की तरह ही नई दवाइयां विकसित करना भी बहुत महत्वपूर्ण है। उन्होंने कहा कि नए अनुसंधान से भारतीय चिकित्सा वैज्ञानिकों को विश्व में नई पहचान मिलेगी।
राष्ट्रपति को यह जानकर बहुत प्रसन्नता हुई कि एक छोटे से तीर्थयात्री अस्पताल से शुरूआत करके एससीबी मेडिकल कॉलेज और अस्पताल एक ऐसा शीर्ष संस्थान बन गया है, जहां न केवल ओडिशा से बल्कि अन्य पूर्वोत्तर राज्यों से भी लोग इलाज के लिए आते हैं। उन्होंने कहा कि इस संस्थान के पूर्व छात्र अपने-अपने क्षेत्रों में उत्कृष्ट प्रदर्शन कर रहे हैं और न केवल भारत में बल्कि दुनिया के विभिन्न भागों में भी स्वास्थ्य देखभाल सेवाएं प्रदान उपलब्ध कराकर देश के लिए ख्याति अर्जित कर रहे हैं। उन्होंने यह विश्वास जताया कि इस संस्थान के छात्र मानवता की लगातार सेवा करते हुए और राष्ट्र का नाम रोशन करेंगे।
संघ लोक सेवा आयोग
यूपीएससी ने मार्च, 2023 में विभिन्न भर्ती परिणामों को अंतिम रूप दिया
संघ लोक सेवा आयोग ने मार्च, 2023 के दौरान विभिन्न भर्ती परिणामों को अंतिम रूप दिया। इसके बाद अनुशंसित उम्मीदवारों को व्यक्तिगत रूप से डाक के जरिए सूचित किया गया है। अन्य उम्मीदवारों के आवेदनों पर यथोचित विचार किया गया। हालांकि, इस पर खेद व्यक्त किया गया कि उन्हें साक्षात्कार के लिए बुलाना/पद के लिए उनकी सिफारिश करना संभव नहीं हो सका।
सूची के लिए यहां क्लिक करें
खान मंत्रालय
मध्य प्रदेश ने अब तक की सबसे अधिक संख्या में खनिज ब्लॉकों की नीलामी की घोषणा की
नीलामी के लिए 51 ब्लॉकों में रणनीतिक और महत्वपूर्ण खनिज हैं
मध्य प्रदेश ने 14 जुलाई, 2023 को रिकॉर्ड संख्या में 51 खनिज ब्लॉकों की नीलामी के लिए निविदा आमंत्रण नोटिस  जारी की है। यह किसी भी राज्य द्वारा एक ही किश्त में नीलामी के लिए अधिसूचित खनिज ब्लॉकों की सबसे अधिक संख्या है। 2015 में नीलामी व्यवस्था प्रारम्भ होने के बाद विभिन्न प्रमुख खनिज भंडार वाले राज्यों द्वारा 754 ब्लॉकों को नीलामी के लिए रखा गया है, जिनमें से 276 ब्लॉकों की सफलतापूर्वक नीलामी की गई है।
इन 51 ब्लॉकों में 14 खनिज शामिल हैं जिनमें ग्रेफाइट और वैनेडियम, प्लैटिनम ग्रुप ऑफ एलिमेंट्स  जैसे रणनीतिक और महत्वपूर्ण खनिज तथा मैंगनीज, बॉक्साइट, चूना पत्थर, लौह अयस्क, बेस मेटल और सोना जैसे अन्य प्रमुख खनिज शामिल हैं। मध्य प्रदेश द्वारा जिन 51 खनिज ब्लॉकों के लिए एनआईटी जारी की गई है, उनमें से 13 ब्लॉक खनन पट्टे के लिए और 38 ब्लॉक कंपोजिट लाइसेंस के लिए हैं।
मध्य प्रदेश खनिज ब्लॉक नीलामी के मामले में वित्त वर्ष 2022-23 के दौरान भी राज्य सरकारों में सबसे आगे था, जिसने वित्तीय वर्ष के दौरान 29 ब्लॉकों की नीलामी की थी। 2015 में नीलामी व्यवस्था की शुरुआत के बाद से, मध्य प्रदेश ने 125 खनिज ब्लॉकों को नीलामी के लिए अधिसूचित किया है। इनमें से 46 की सफलतापूर्वक नीलामी की गई है। इन 51 ब्लॉकों की अधिसूचना के साथ मध्य प्रदेश नीलामी के लिए अधिसूचित ब्लॉकों की सबसे अधिक संख्या वाले राज्य के रूप में भी उभरा है, जिससे कुल खनिज ब्लॉकों की संख्या 176 हो गई है।
बिहार, पश्चिम बंगाल, तेलंगाना, पंजाब, हिमाचल प्रदेश, हरियाणा और केरल की राज्य सरकारों ने 2015 के बाद से किसी भी ब्लॉक की नीलामी नहीं की है।
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट- 174वां दिन
भारत के कोविड-19 टीकाकरण कवरेज लगभग 37 करोड़ तक पहुँचा
आज शाम 7 बजे तक 36.08 लाख से अधिक लोगों को टीके की खुराक दी गई
18 से 44 आयु वर्ग में अब तक 11.15 करोड़ से अधिक टीके की खुराक दी गई
भारत में कोविड टीकाकरण का कुल कवरेज आज शाम 7 बजे तक की अनंतिम रिपोर्ट के अनुसार लगभग 37 करोड़  तक पहुंच गया। कोविड-19 टीकाकरण को सबके लिए सुलभ बनाने के नए चरण की शुरुआत 21 जून से हुई थी। आज शाम 7 बजे की अनंतिम रिपोर्ट के अनुसार, 36.08 लाख  से अधिक लोगों को टीके की खुराक लगाई गई।
आज 18 से 44 वर्ष के आयु वर्ग के 17,93,389 लाभार्थियों ने कोविड-19 टीके पहली तथा 1,71,647 लाभार्थियों ने दूसरी खुराक लगवाई है। तीसरे चरण का टीकाकरण अभियान शुरू होने के बाद से अब तक 37 राज्यों/केन्द्रशासित प्रदेश में 18-44 वर्ष के आयु वर्ग के कुल 10,82,14,937 लोगों को टीके की पहली खुराक लगाई जा चुकी है और 33,70,920 लोगों को टीके की दूसरी खुराक लगाई जा चुकी है। आठ राज्यों उत्तर प्रदेश, मध्य प्रदेश, राजस्थान, तमिलनाडु, बिहार, गुजरात, कर्नाटक और महाराष्ट्र ने 18 से 44 आयु वर्ग में कोविड-19 टीके की 50 लाख से ज्यादा पहली खुराक दे दी है। साथ ही आंध्र प्रदेश, असम, छत्तीसगढ़, दिल्ली, हरियाणा, झारखंड, केरल, तेलंगाना, हिमाचल प्रदेश, ओडिशा, पंजाब, उत्तराखंड और पश्चिम बंगाल के 18 से 44 वर्ष आयु वर्ग के 10 लाख से अधिक लाभार्थियों ने कोविड टीके की पहली खुराक लगवाई है।
नीचे दी गई तालिका 18 से 44 वर्ष के आयु समूह के लोगों को अब तक दी गई खुराक की जानकारी है:
|
|
क्रम संख्या
|
|
राज्य
|
|
पहली खुराक
|
|
दूसरी खुराक
|
|
1
|
|
अंडमान और निकोबार द्वीप समूह
|
|
58404
|
|
42
|
|
2
|
|
आंध्र प्रदेश
|
|
2256394
|
|
31536
|
|
3
|
|
अरुणाचल प्रदेश
|
|
280776
|
|
124
|
|
4
|
|
असम
|
|
2779655
|
|
147527
|
|
5
|
|
बिहार
|
|
6501236
|
|
112352
|
|
6
|
|
चंडीगढ़
|
|
219832
|
|
704
|
|
7
|
|
छत्तीसगढ़
|
|
2930680
|
|
79746
|
|
8
|
|
दादर और नगर हवेली
|
|
177652
|
|
106
|
|
9
|
|
दमन और दीव
|
|
153824
|
|
567
|
|
10
|
|
दिल्ली
|
|
3082420
|
|
192150
|
|
11
|
|
गोवा
|
|
404991
|
|
8219
|
|
12
|
|
गुजरात
|
|
8121741
|
|
243007
|
|
13
|
|
हरियाणा
|
|
3528685
|
|
142126
|
|
14
|
|
हिमाचल प्रदेश
|
|
1195441
|
|
1844
|
|
15
|
|
जम्मू और कश्मीर
|
|
1081820
|
|
38531
|
|
16
|
|
झारखंड
|
|
2582878
|
|
79862
|
|
17
|
|
कर्नाटक
|
|
7701950
|
|
191838
|
|
18
|
|
केरल
|
|
2153471
|
|
104758
|
|
19
|
|
लद्दाख
|
|
82702
|
|
4
|
|
20
|
|
लक्षद्वीप
|
|
23257
|
|
40
|
|
21
|
|
मध्य प्रदेश
|
|
9856207
|
|
433666
|
|
22
|
|
महाराष्ट्र
|
|
8032835
|
|
343572
|
|
23
|
|
मणिपुर
|
|
305972
|
|
502
|
|
24
|
|
मेघालय
|
|
301936
|
|
117
|
|
25
|
|
मिजोरम
|
|
303579
|
|
287
|
|
26
|
|
नगालैंड
|
|
258441
|
|
189
|
|
27
|
|
ओडिशा
|
|
3570610
|
|
173011
|
|
28
|
|
पुडुचेरी
|
|
201606
|
|
746
|
|
29
|
|
पंजाब
|
|
1909628
|
|
38639
|
|
30
|
|
राजस्थान
|
|
8007874
|
|
138280
|
|
31
|
|
सिक्किम
|
|
257755
|
|
57
|
|
32
|
|
तमिलनाडु
|
|
6145252
|
|
183152
|
|
33
|
|
तेलंगाना
|
|
4501294
|
|
146551
|
|
34
|
|
त्रिपुरा
|
|
885925
|
|
13801
|
|
35
|
|
उत्तर प्रदेश
|
|
11998701
|
|
292646
|
|
36
|
|
उत्तराखंड
|
|
1594153
|
|
39689
|
|
37
|
|
पश्चिम बंगाल
|
|
4765360
|
|
190932
|
|
|
|
कुल
|
|
108214937
|
|
3370920
जनजातीय कार्य मंत्रालय
जनजातीय कार्य मंत्रालय जनजातीय लोगों के एकीकृत सामाजिक एवं आर्थिक विकास का लक्ष्य हासिल करने के लिए 'प्रधानमंत्री आदि आदर्श ग्राम योजना' लागू कर रहा है
सरकार ने 2021-22 से 2025-26 के दौरान कार्यान्वयन के उद्देश्य से 'प्रधानमंत्री आदि आदर्श ग्राम योजना ' नामकरण के साथ 'जनजातीय उप-योजना  के लिए विशेष केंद्रीय सहायता' की पिछली योजना को संशोधित किया है। इस महत्वपूर्ण पहल का उद्देश्य केंद्रीय अनुसूचित जनजाति घटक में विभिन्न योजनाओं के तहत उपलब्ध धन के माध्यम से प्रमुखता देते हुए जनजातीय आबादी वाले गांवों में सुविधाओं तथा व्यवस्थाओं के अंतराल को कम करना और बुनियादी ढांचा प्रदान करना है। इस अवधि के दौरान अधिसूचित जनजातियों के साथ राज्यों व केंद्र शासित प्रदेशों में कम से कम 50% जनजातीय आबादी वाले 36,428 गांवों और 500 जनजातियों को कवर करने की परिकल्पना की गई है।
इस योजना का मुख्य उद्देश्य अभिसरण दृष्टिकोण के माध्यम से चयनित किये गये गांवों के एकीकृत सामाजिक-आर्थिक विकास का लक्ष्य हासिल करना है। इसमें निम्नलिखित घटक शामिल हैं।
i. आवश्यकताओं, संभावनाओं और आकांक्षाओं के आधार पर ग्राम विकास योजना तैयार करना;
ii. केंद्र/राज्य सरकारों की व्यक्तिगत/पारिवारिक लाभ योजनाओं के दायरे को अधिकतम करना;
iii. स्वास्थ्य, शिक्षा, कनेक्टिविटी और आजीविका जैसे महत्वपूर्ण क्षेत्रों के लिए बुनियादी ढांचे में सुधार;
योजना विकास के प्रमुख 8 घटकों जैसे सड़क संपर्क , दूरसंचार संपर्क , स्कूल, आंगनवाड़ी केंद्र, स्वास्थ्य उप-केंद्र, पेयजल सुविधा, जल निकासी और ठोस अपशिष्ट प्रबंधन में अंतराल को कम करने के लिए तैयार की गई है। पीएमएएजीवाई के तहत प्रशासनिक खर्चों सहित अनुमोदित गतिविधियों के लिए प्रति गांव 20.38 लाख रुपये की राशि का प्रावधान 'गैप-फिलिंग' के रूप में किया गया है। अगले 5 वर्षों में योजना के लिए कैबिनेट द्वारा 7,276 करोड़ रुपये की राशि को मंजूरी दी गई है। इसके अलावा, राज्यों/केंद्र शासित प्रदेशों को पीएमएएजीवाई के तहत चिन्हित किये गए गांवों में बुनियादी ढांचे एवं सेवाओं की व्यवस्था के लिए केंद्रीय / राज्य अनुसूचित जनजाति घटक  फंड तथा उनके पास उपलब्ध अन्य वित्तीय संसाधनों के रूप में संसाधनों के उचित उपयोग के लिए प्रोत्साहित किया जाता है।
केंद्रीय जनजातीय कार्य मंत्री श्री अर्जुन मुंडा ने यह जानकारी लोकसभा में दी है।
रक्षा मंत्रालय
वाई-3024  का लॉन्च
जीआरएसई में बनाए जा रहे प्रोजेक्ट 17ए के छठे स्टील्थ फ्रिगेट विंध्यगिरि को आज माननीय राष्ट्रपति श्रीमती द्रौपदी मुर्मु द्वारा शिपयार्ड में लॉन्च किया गया। जैसे ही विंध्यगिरि हुगली नदी के पानी में उतरा, उपस्थित जनसमूह में उत्साह की लहर दौड़ गई। गणमान्य व्यक्तियों, नौसेना कर्मी, जहाज निर्माता और दर्शकों ने जहाज और उसके निर्माण टीम की प्रशंसा की। लॉन्च समारोह में भाग लेने वाले कई गणमान्य व्यक्तियों में पश्चिम बंगाल के माननीय राज्यपाल श्री सीवी आनंद बोस, पश्चिम बंगाल की मुख्यमंत्री, सुश्री ममता बनर्जी, रक्षा राज्य मंत्री श्री अजय भट्ट, नौसेना प्रमुख एडमिरल आर हरि कुमार, भारतीय नौसेना और रक्षा मंत्रालय के अन्य वरिष्ठ अधिकारी उपस्थित थे।
बीते समय में कई सफल पारंपरिक लॉन्च के रिकॉर्ड के साथ, मेसर्स जीआरएसई ने खुद को भारतीय नौसेना के एक विश्वसनीय भागीदार के रूप में स्थापित किया है। विंध्यगिरि का लॉन्च शिपयार्ड की शानदार यात्रा में एक और मील का पत्थर है, जो गुणवत्तापूर्ण युद्धपोत बनाने की उसकी प्रतिबद्धता को दर्शाता है। लॉन्च के बाद, 'विंध्यगिरि' अपनी कमीशनिंग से पहले शेष गतिविधियों और उपकरण परीक्षणों के लिए जीआरएसई आउटफिटिंग जेट्टी में अपने दो सहयोगी जहाजों के साथ शामिल होगा।
प्रोजेक्ट 17ए फ्रिगेट्स प्रोजेक्ट 17  फ्रिगेट्स का अनुवर्ती वर्ग है, जिसमें बेहतर स्टील्थ फीचर्स, उन्नत हथियार, सेंसर और प्लेटफ़ॉर्म प्रबंधन सिस्टम हैं। सात प्रोजेक्ट 17ए फ्रिगेट एमडीएल और जीआरएसई में निर्माण के विभिन्न चरणों में हैं। एडवांस्ड स्टील्थ फ्रिगेट्स का डिज़ाइन भारतीय नौसेना के लिए तकनीकी रूप से उन्नत युद्धपोतों को डिजाइन करने में युद्धपोत डिजाइन ब्यूरो की शक्ति को भी प्रदर्शित करता है। लॉन्च के साथ, राष्ट्र की स्वदेशी विशेषज्ञता और इंजीनियरिंग क्षमताओं को बढ़ावा मिलता है, जिससे विदेश के आपूर्तिकर्ताओं पर भारत की निर्भरता कम हो जाती है, आत्मनिर्भरता को बढ़ावा मिलता है और एक मजबूत रक्षा औद्योगिक आधार को बढ़ावा मिलता है। सरकार के 'आत्मनिर्भर भारत' के दृष्टिकोण को ध्यान में रखते हुए, प्रोजेक्ट 17ए के 75 प्रतिशत से अधिक ऑर्डर एमएसएमई सहित स्वदेशी फर्मों को दिए गए हैं। आर्थिक विकास, रोजगार सृजन, देश में एमएसएमई और सहायक उद्योग की वृद्धि जहाज निर्माण परियोजना के सकारात्मक परिणाम हैं।
कार्यक्रम के दौरान, माननीय राष्ट्रपति ने युद्धपोत निर्माण में देश की आत्मनिर्भरता की आकांक्षा को पूरा करने के लिए युद्धपोत डिजाइन ब्यूरो और नौसेना टीमों की उल्लेखनीय उपलब्धियों के पर गहरा संतोष व्यक्त करते हुए हार्दिक सराहना की। उन्होंने युद्धपोत निर्माण के प्रति अपनी अटूट प्रतिबद्धता और दृढ़ समर्थन के लिए जीआरएसई की सराहना भी की। शिपयार्ड के इस प्रयास ने भारतीय नौसेना को अपनी जहाज प्रेरणा योजना को सफलतापूर्वक निष्पादित करने और हिंद महासागर क्षेत्र में एक अजय शक्ति के रूप में उभरने में महत्वपूर्ण रूप से सक्षम बनाया है। नव नामित 'विंध्यगिरि' के महत्व पर जोर देते हुए, उन्होंने आशा व्यक्त की कि जैसे ही शक्तिशाली विंध्यगिरि पहली बार हुगली के पानी को छूता है, यह उन्हीं पहाड़ों से शक्ति प्राप्त करता है जिनके नाम पर इसका नाम रखा गया है, यह अटूट दृढ़ संकल्प के साथ जलयात्रा करेगा और हमारे आधारभूत मूल्यों को कायम रखेगा। उन्होंने आशा व्यक्त की कि यह युद्धपोत राष्ट्रीय सुरक्षा के प्रति हमारे संकल्प और प्रतिबद्धता तथा समृद्ध और सुरक्षित भविष्य के हमारे दृष्टिकोण के एक शक्तिशाली प्रमाण के रूप में काम करेगा।
वित्त मंत्रालय
6.18% सरकारी स्टॉक 2024' की बिक्री  के लिए नीलामी, '7.57% सरकारी स्टॉक 2033' की बिक्री  के लिए नीलामी, ‘7.69% सरकारी स्टॉक 2043’ की बिक्री  के लिए नीलामी और '7.72% सरकारी स्टॉक 2049' की बिक्री  के लिए नीलामी
भारत सरकार ने  मूल्य आधारित नीलामी के जरिए 4,000 करोड़ रुपये  की अधिसूचित राशि के लिए ‘6.18 प्रतिशत ब्याज वाले सरकारी स्टॉक 2024’  मूल्य आधारित नीलामी के जरिए 6,000 करोड़ रुपये  की अधिसूचित राशि के लिए ‘7.57 प्रतिशत ब्याज वाले सरकारी स्टॉक 2033’  मूल्य आधारित नीलामी के जरिए 2,000 करोड़ रुपये  की अधिसूचित राशि के लिए ‘7.69 प्रतिशत ब्याज वाले सरकारी स्टॉक 2043’  मूल्य आधारित नीलामी के जरिए 4,000 करोड़ रुपये  की अधिसूचित राशि के लिए 7.72 प्रतिशत ब्याज वाले सरकारी स्टॉक 2049’ की बिक्री  करने की घोषणा की है। 16000 करोड़ रुपये की सीमा को देखते हुए भारत सरकार के पास उपर्युक्त किसी भी स्टॉक के सापेक्ष 1,000 करोड़ रुपये तक का अतिरिक्त अभिदान अपने पास रखने का विकल्प होगा। एकाधिक मूल्य विधि का उपयोग कर ये नीलामियां आयोजित की जाएंगी। भारतीय रिजर्व बैंक के मुम्बई कार्यालय, फोर्ट, मुंबई द्वारा ये नीलामियां 10 जनवरी, 2020  को आयोजित की जाएंगी।
सरकारी प्रतिभूतियों की नीलामी से जुड़ी गैर-प्रतिस्पर्धी बोली सुविधा की योजना के अनुसार स्टॉक की बिक्री की अधिसूचित राशि के 5 प्रतिशत तक का आवंटन पात्र व्यक्तियों एवं संस्थानों को किया जाएगा।
नीलामी के लिए प्रतिस्पर्धी एवं गैर-प्रतिस्पर्धी दोनों ही बोलियां 10 जनवरी, 2020 को भारतीय रिजर्व बैंक के कोर बैंकिंग सोल्यूशन  सिस्टम पर इलेक्ट्रॉनिक प्रारूप  में पेश की जानी चाहिए। गैर-प्रतिस्पर्धी बोलियां प्रात: 11.30 बजे से लेकर दोपहर 12.00 बजे तक और प्रतिस्पर्धी बोलियां प्रात: 11.30 बजे से लेकर दोपहर 12.30 बजे तक पेश की जानी चाहिए।
इन नीलामियों के नतीजों की घोषणा 10 जनवरी, 2020  को ही कर दी जायेगी और सफल बोली लगाने वालों द्वारा भुगतान 13 जनवरी, 2020  को किया जायेगा।
भारतीय रिजर्व बैंक द्वारा जारी किए गए दिशा-निर्देशों के अनुरूप ये स्टॉक ‘व्हेन इश्यूड’ ट्रेडिंग के लिए पात्र माने जाएंगे। ये दिशा-निर्देश ‘केंद्र सरकार की प्रतिभूतियों में कब लेन-देन जारी किए गए’ पर जारी किए गए हैं। इसके लिए दिनांक 24 जुलाई, 2018 को जारी परिपत्र संख्या आरबीआई/2018-19/25 देखें, जिसमें समय-समय पर संशोधन होते रहे हैं।
युवा कार्यक्रम एवं खेल मंत्रालय
रोहतक के किसान की बेटी ने जूडो-63 किग्रा वर्ग में जीता स्वर्ण
भारतीय खेल प्राधिकरण, भोपाल में प्रशिक्षु प्रीति गुलिया ने पिता की आशा को पूरा करने के लिए घुटने की चोट पर विजय पाई
खेलो इंडिया यूनिवर्सिटी गेम्स 2021 में महर्षि दयानंद विश्वविद्यालय का प्रतिनिधित्व करने के लिए जब प्रीति गुलिया बेंगलुरु के लिए रवाना हुईं, तो उनके किसान पिता की उनसे एक ही अपील थी: 'इस बार स्वर्ण पदक हासिल करना, बेटा।'
इसलिए, जब उसने शुक्रवार को 63 किग्रा महिला जूडो फाइनल में लवली प्रोफेशनल यूनिवर्सिटी की अपनी प्रतिद्वंद्वी उन्नति शर्मा को हराया तो प्रीति की खुशी का कोई ठिकाना नहीं था। उन्होंने कहा “मेरे पिता ने मुझसे केवल एक ही बात कही थी, जाओ इस बार गोल्ड जीतो और इन्हीं शब्दों ने मुझे फाइनल में जाने के लिए प्रेरित किया।”
ओडिशा के केआईआईटी में खेलो इंडिया यूनिवर्सिटी गेम्स के पिछले संस्करण में प्रीति ने इसी वर्ग में कांस्य पदक जीता था। उन्होंने कहा कि केवल 25 दिन पहले, वह अखिल भारतीय विश्वविद्यालय में उन्नति से हार गयी थीं। वह उनसे जूनियर नेशनल में भी हार गयी थीं। इसलिए, यहां अपनी प्रतिद्ंदी के खिलाफ खेलो इंडिया यूनिवर्सिटी गेम्स में जीतना उनके लिए बहुत खास है।
हरियाणा के रोहतक जिले में जाट समुदाय से, प्रीति को अपने समुदाय में कभी भी रूढ़िवादिता में नहीं बांधा गया। वास्तव में, उनके परिवार ने जूडो के खेल में उनकी प्रतिभा का समर्थन किया और उनके बढ़ते करियर में यहीं उनकी बढ़ती क्षमता का एक बड़ा स्रोत रहा है। उन्होंने कहा “मेरी एक बड़ी बहन और एक छोटा भाई है, लेकिन मेरे परिवार ने हमेशा मुझे अपने बेटे की तरह माना है, और मुझे कभी भी जूडो में करियर बनाने से नहीं रोका। वास्तव में, आर्थिक बाधाओं के बावजूद, वे सुनिश्चित करते हैं कि मेरे पास एक बेहतर जुडोका बनने के लिए आवश्यक सभी चीजें होनी चाहिए और मैं उन्हें गौरवान्वित करने के लिए अपना संपूर्ण परिश्रम करूँगी।”
खेल में उत्कृष्ट प्रदर्शन करने के लिए भोपाल आने के बाद, प्रीति ने अपने बेहतर प्रदर्शन के लिए भारतीय खेल प्राधिकरण, भोपाल के अपने मुख्य प्रशिक्षक अजय सिंह रूहिल की भूमिका पर जोर दिया। उन्होंने कहा “मैं पिछले दो वर्षों से अजय सिंह के अधीन प्रशिक्षण ले रही हूं। जबकि घर पर मैंने अपने बचपन में प्रशिक्षकों से मूल गुर सीखे, आज मैं जो कुछ भी कर पा रही हूं वह अजय सर की वजह से है। वह मुझे प्रेरित करते हैं और मुझे अपना सर्वश्रेष्ठ देने के लिए प्रेरणा देते हैं और मेरा पूरा समर्थन करते हैं।"
प्रीति के लिए यह जीत और भी सुखद है क्योंकि उन्होंने अपने स्वर्ण पदक जीतने के करियर में खतरा बनी घुटने की चोट पर विजय पायी। दृढ़ निश्चय से परिपूर्ण प्रीति ने कहा- “2017 में मेरा घुटना चोटिल हो गया था, और 2018 में मेरी सर्जरी हुई थी। हाल ही में सीनियर स्टेट में भी, मुझे एक बार फिर उसी घुटने में चोट लगी लेकिन मैं केआईयूजी 2021 में अच्छा प्रदर्शन करने का कोई मौका नहीं छोड़ना चाहती थी, इसलिए मैंने अपना घुटना इतना कसकर बांध लिया कि मुझसे आज झुका भी नहीं जा रहा था। लेकिन कुछ भी हो जाए मुझे वास्तव में इसकी परवाह नहीं थी। मैं बस जीतना चाहती थी।”
इसके बाद, अब प्रीति का लक्ष्य भारत के लिए पदक जीतने पर है। उन्होंने कहा "मैं अपने वर्ग में एक चैंपियन बनना चाहती हूं और मैं उस स्तर तक पहुंचने के लिए अपना सर्वश्रेष्ठ दूंगी। अब तक, मैंने केवल एक अंतरराष्ट्रीय प्रतिस्पर्धा राष्ट्रमंडल चैंपियनशिप में भाग लिया है और मेरा अगला लक्ष्य भारत के लिए पदक जीतना है।"
प्रधानमंत्री कार्यालय
प्रधानमंत्री ने सऊदी अरब में मक्का के निकट बस हादसे में मारे जाने वाले लोगों के प्रति संवेदना व्यक्त की
प्रधानमंत्री श्री नरेन्द्र मोदी ने सऊदी अरब में मक्का के निकट बस हादसे में मारे जाने वाले लोगों के प्रति संवेदना व्यक्त की है।
प्रधानमंत्री ने कहा, “सऊदी अरब में मक्का के निकट बस दुर्घटना का समाचार जानकर व्यथित हूं। मृतकों के परिवार वालों के प्रति मेरी संवेदनाएं। घायलों के शीघ्र स्वास्थ्य लाभ की कामना।”
भारी उद्योग मंत्रालय
केंद्रीय भारी उद्योग मंत्री ने 8वें अंतरराष्ट्रीय योग दिवस की 16 दिनों की उलटी गिनती के अवसर पर बीएचईएल में सामान्य योग प्रोटोकॉल प्रदर्शन कार्यक्रम की अध्यक्षता की
जीवनशैली से संबंधित कई सामान्य रोगों को रोकने और मौजूदा समस्याओं के प्रभाव को कम करने में सहायता के लिए हमें योग को अपने जीवन का अभिन्न हिस्सा बनाना चाहिए : डॉ. महेंद्र नाथ पाण्डेय
8वें अंतरराष्ट्रीय योग दिवस  की 16 दिनों की उलटी गिनती के अवसर पर भारी उद्योग मंत्रालय  के अधीन आज बीएचईएल  के नोएडा टाउनशिप में एक सामान्य योग प्रोटोकॉल प्रदर्शन का आयोजन किया गया। इस कार्यक्रम का उद्देश्य योग के विभिन्न आयामों और मानव जीवन को समृद्ध करने की इसकी क्षमता के बारे में जागरूकता उत्पन्न करना था।
इस कार्यक्रम की अध्यक्षता केंद्रीय भारी उद्योग मंत्री डॉ. महेंद्र नाथ पाण्डेय ने की। इस अवसर पर बीएचईएल के सीएमडी डॉ. नलिन सिंघल और बीएचईएल बोर्ड के कार्यात्मक निदेशक उपस्थित थे। इस कार्यक्रम में भारी उद्योग मंत्रालय और बीएचईएल के वरिष्ठ अधिकारी, बीएचईएल महिला कल्याण संघ के सदस्य और बीएचईएल के साथ-साथ अन्य सीपीएसई के कर्मचारियों व उनके परिवार के सदस्यों ने भी बड़ी संख्या में हिस्सा लिया। इस समारोह का बीएचईएल और मंत्रालय के अधीन आने वाले अन्य सीपीएसई की सभी इकाइयों व कार्यालयों में सीधा प्रसारण किया गया। इस कार्यक्रम में मोरारजी देसाई राष्ट्रीय योग संस्थान के प्रशिक्षकों ने योग आसनों के बारे में प्रतिभागियों का मार्गदर्शन किया।
इस अवसर पर डॉ. महेंद्र नाथ पाण्डेय ने एक सभा को संबोधित किया। उन्होंने इस बात को रेखांकित किया कि माननीय प्रधानमंत्री की पहल का परिणाम संयुक्त राष्ट्र द्वारा 21 जून को अंतरराष्ट्रीय योग दिवस के रूप में घोषित करने में हुआ। इसके कारण यह पूरे विश्व में बड़े उत्साह के साथ मनाया जाता है। मंत्री ने आगे कहा कि योग, विश्व को दिया गया भारत का उपहार है और यह मधुमेह , मोटापा, तनाव, हृदय रोग और उच्च रक्तचाप जैसी कई सामान्य जीवन शैली की बीमारियों को रोकने में सहायता कर सकता है व मौजूदा समस्याओं के प्रभाव को कम कर सकता है। मंत्री ने कहा, “हमें योग को अपने जीवन का अभिन्न हिस्सा बनाना चाहिए। उस दिशा में उठाए गए एक कदम के रूप में हम योग कार्यक्रम आयोजित कर रहे हैं, जिससे यह सुनिश्चित हो सके कि योग हमारी दिनचर्या का हिस्सा बन जाए”।
विश्व पर्यावरण दिवस के अवसर पर डॉ. पाण्डेय ने इस कार्यक्रम में उपस्थित सभी लोगों से पर्यावरण को बनाए रखने में वृक्षों के मूल्य को समझने और उसकी सराहना करने का आह्वाहन किया। उन्होंने स्मारक वृक्षारोपण कार्यक्रम के तहत बीएचईएल टाउनशिप में पौधारोपण भी किया।